دونهن، دئکابرین ۱۹-دا اوکراینادا آذربایجانین فؤوق العاده و صلاحیتلی سفیری آذر خودیئو اوکراینانین داخیلی ایشلر ناظیری آرسئن آواکوولا گؤروشوب.
بو بارهده ویرتوالاز.اورگ-آ آذربایجانین اوکرایناداکی سفیرلییندن بیلدیریلیب. قئید اولونور کی، گؤروش اوکراینا دین باشچیسینین شخصی تشببوسو ایله باش توتوب.
گؤروشده فیکیر موبادیلهسی آپاریلیب، اوکراینادا آذربایجانلیلارا قارشی تؤرهدیلهن جینایتلرین سایینین آرتماسینا دقت چکیلیب. آرسئن آواکوو قئید ائدیب کی، آذربایجانلیلارا قارشی تؤردیلمیش جینایتلرله باغلی اونون سرانجامیندا اولان ایستاتیستیکا آذربایجان کیو-ده درج اولوناندان فرقلیدیر.
آیاکوو بیلدیریب کی، اوکراینادا آذربایجانلیلارا قارشی میللی زمینده جینایتلر یوخدور و اولا بیلمز. ناظیر خصوصیله قئید ائدیب کی، اؤزو ده باکیدا آنادان اولوب و دوستلارینین آراسیندا آذربایجانلیلارین سایی آز دئییل.
azb_Arab azb_Arab azb_Arab azb_Arab